राम मारुती महाराज

संत श्री राममारुती महाराज ह्यांचे नाव ठाण्यातील एका रस्त्याला देण्यात आले आहे.
बालपण
श्री संत राममारुती महाराज ह्यांचा जन्म महाराष्ट्र राज्यातील रायगड तालुक्यातील पेण ह्या गावी आठ सप्टेंबर १८५६ रोजी झाला. त्यांच्या वडिलांचे नाव राजाराम देशपांडे होते तर आईचे नाव सीताबाई होते. त्यांचे पाळण्यातले नाव शंकर होते. गंगाधर महाराज टाकळीकर ह्यांनी त्यांचे नाव रामजी ठेवले. सद् गुरू बाल मुकुंद स्वामी यांनी त्यांच्या संप्रदायाची दिक्षा देऊन त्यांचे राममारुती हे नामकरण केले. त्यांनी दहा वर्षे तीर्थयात्रा केली आणि महाराष्ट्रातील कल्याण, भिवंडी ह्या ठिकाणी वास्तव्य केले.
कार्य
ते स्वतः केलेल्या ईश्वरनाम ह्या भाषेत बोलत असत.नाना महाराज श्री गोंदेकर ह्यांना श्री संत राममारुती महाराजांनी समाजकार्य करण्यासाठी प्रेरित केले. मातृवात्सल्य सेवा मंडळ ही संस्था त्यांच्या प्रेरणेमुळे उभी राहिली.२८ सप्टेंबर १९१८ साली ब्राह्ममुहूर्तावर ते अनंतात विलीन झाले. त्यांचे कल्याण येथे समाधी मंदिर आहे.महाराष्ट्र टाईम्स, वसई विरार पुरवणी, गुरुवार, दिनांक २३ जानेवारी २०२५